《五日晨兴说既济彖殊惬因古调》
宋代·钱时

端平元年初复古，欢喜群生脱危阻。
蚕香麦熟喧里闾，蒲糁艾花照樽俎。
我本宜俗俗不宜，未学痴儿□蝇虎。
朝来一撤既济户，此时欣然对端午。

作者简介：严州淳安人，字子是，号融堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《融堂书解》、《四书管见》、《两汉笔记》等。